Sylvia Hanika

Sylvia Hanika (* 30. November 1959 in München) is en ehmalge düütsch Tennisspelerin. Mit hör fung de Boom in dat düütsche Tennis in de 1980er Johren an. 

 Loopbahn 
1981 stunn Hanika in dat Finale vun de French Open, dat se mit 2:6, 4:6 gegen Hana Mandlíková verlor. Se reck todem veermal dat Veertelfinale vun de US Open un eenmal dat vun de Australian Open. De Hööchpunkt vun hör Loopbahn weer de Sieg bi dat Masters 1982, as se överraschend de dormals beste Spelerin vun de Welt, Martina Navrátilová, besiegen kunn. Hanika, de den eersten Satz mit 1:6 düütlich verloren harr un in' tweeten mit 1:3 achtern leeg, kunn denn aber all wiedere Spelen vun den tweeten Satz winnen un dat Match noch to hör Gunsten dreihn. 1987 reck se bi dat Masters dör hör eersten un eenzige Sieg över Chris Evert nochmal dat Halffinale, verlor dor aber gegen Steffi Graf in twee Satzen. 1988 nehm se an de Olympisch Sömmerspelen in Seoul deel, ahn dor aber en Medaille to recken.

Af 1989 harr se denn immer mehr mit Besehrpausen to kämpen.

Nahdem Hanika hör aktiv Loopbahn 1990 afslooten harr, weer se noch eenig Tiet in' Jöögdberiek tätig, bevör se sück ganz vun dat Tennis torüchtruck. Hör hööchste Platzeeren in de Tennis-Weltranglist in’t Eenzel weer Platz 5 (September 1983). In’t Düppel reck de Linkshänderin Platz 92 (August 1989).

 Turniersiege 
 Eenzel 
Nr.DatumTurnierKategorieBelagFinalgegnerinErgevnis 1. 1. März 1981 Seattle WTA Teppich Barbara Potter 6:3, 6:2 2. 28. März 1982 New York WTA Tour Championships Teppich Martina Navrátilová 1:6, 6:3, 6:4 3. 28. Oktober 1984 Brighton WTA Teppich JoAnne Russell 6:3, 1:6, 6:2 4. 21. September 1986 Athen WTA Sand Angelikí Kanellopoúlou 7:5, 6:0

 Düppel 
Nr.DatumTurnierBelagKategoriePartnerinFinalgegnerinnenErgevnis 1. 4. Dezember 1988 Adelaide WTA Tier V Hart Claudia Kohde-Kilsch Lori McNeil  Jana Novotná 7:5, 6:74, 6:4

 Weblenken 
 WTA-Profil vun Sylvia Hanika (engelsch)
 ITF-Profil vun Sylvia Hanika (engelsch)
 Fed-Cup-Statistik vun Sylvia Hanika (engelsch)
 Sylvia Hanika up Sports-Reference.com (engelsch)

Kategorie:Fru
Kategorie:Börger von Düütschland
Kategorie:Olympiadeelnehmer (Düütschland)
Kategorie:Tennisspeler
Kategorie:Boren 1959